Nafarroako Parlamentuko Mahaiak, 2020ko azaroaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Pérez-Nievas López de Goicoechea jaunak aurkeztutako galdera, LKN hiri-artistaren kartela kentzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko azaroaren 16an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Carlos Pérez-Nievas López de Goicoechea jaunak, Legebiltzarreko Erregelamenduko 190, 191 eta 192. artikuluetan ezarritakoaren babesean, honako galdera hau aurkezten du, lehendakariak hurrengo Osoko Bilkuran ahoz erantzun dezan:

Zergatik agindu zuen lehendakariak joan den azaroaren 11n, asteazkenarekin, LKN hiri-artistak Nafarroako Parlamentuaren aurrean jarritako kartela kentzeko, eta edonola ere zer balorazio egiten du aipatu ekintzari buruz?

Iruñean, 2020ko azaroaren 11n

Foru parlamentaria: Carlos Pérez-Nievas López de Goicoechea